Odată cu capitularea necondiționată a Wehrmachtului pe 8 mai 1945, Speidel a ajuns în captivitatea americană. Aliații l-au pus sub acuzare pe Speidel în procesul generalilor germani din Europa de Sud-Est pentru crimele de război săvârșite în timpul ocupației Greciei. Speidel a fost apărat de Joseph Weisgerber, asistat de Erich Bergler. Weisgerber avea deja experiență în procesele desfășurate la Nürnberg, clientul său anterior fiind Wolfram Sievers în Procesul medicilor. Speidel a fost condamnat la 19 februarie 1948 pentru crime de război la o pedeapsă de 20 de ani de închisoare. În urma intensificării discuțiilor cu privire la reînarmarea Germaniei de Vest, după izbucnirea Războiului din Coreea în vara anului 1950 înaltul comisar John McCloy a echivalat la 31 ianuarie 1951, la recomandarea Advisory Board on Clemency for War Criminals“ (Peck Panel), pedeapsa cu închisoarea primită de Speidel cu perioada de încarcerare deja efectuată. Speidel a fost eliberat la 3 februarie 1951, împreună cu alți 32 de deținuți, din închisoarea de război Landsberg.